กระทรวงพาณิชย์ ร่วมกับภาคเอกชนจัดมหกรรม “ลดหนัก จัดเต็ม New Year Grand Sale” ลดภาระค่าครองชีพประชาชน
กระทรวงพาณิชย์ ร่วมกับภาคเอกชนจัดมหกรรม “ลดหนัก จัดเต็ม New Year Grand Sale” ลดภาระค่าครองชีพประชาชน คาดเม็ดเงินวะพัดจากการใช้จ่ายกว่า 55,000 ล้านบาท

นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยภายหลังการเป็นประธานเปิดงานมหกรรมลดราคาสินค้าภายใต้งาน “ลดหนักจัดเต็ม New Year Grand Sale” ว่า ได้ร่วมมือกับภาคเอกชนจำนวน 34 ราย อาทิ สมาคมผู้ค้าปลีกไทย , สมาคมการค้าส่ง - ปลีกไทย , ผู้ผลิตและจำหน่ายสินค้าอุปโภคบริโภครายใหญ่ , ห้างค้าปลีกค้าส่งสมัยใหม่ , ห้างสรรพสินค้า ,ซุปเปอร์มาร์เก็ต , ร้านสะดวกซื้อ และห้างสรรพสินค้าท้องถิ่นทุกสาขากว่า 15,300 แห่งทั่วประเทศ รวมทั้งร้านธงฟ้ากว่า 30,000 ร้านค้า จัดมหกรรมลดราคาสินค้า อาทิ หมวดอาหารและเครื่องดื่ม ของใช้ประจำวัน เครื่องครัว เสื้อผ้า เครื่องใช้ไฟฟ้าและวัสดุก่อสร้างระหว่างวันที่ 13 ธันวาคม – 9 มกราคม 2562 
โดยลดราคาตั้งแต่ร้อยละ 10-80 เพื่อลดภาระค่าครองชีพให้กับประชาชนและกระตุ้นเศรษฐกิจภายในประเทศ โดยคาดว่าตลอดการจัดงานจะมียอดจำหน่ายกว่า 55,000 ล้านบาท ลดภาระค่าครองชีพได้เฉลี่ยร้อยละ 30 หรือคิดเป็นเงินประมาณ 16,500 ล้านบาท
 
นอกจากนี้ กรมการค้าภายในได้จัดกิจกรรมขับเคลื่อนเศรษฐกิจในจังหวัดภาคเหนือและภาคกลาง เพื่อเป็นของขวัญปีใหม่ให้ประชาชนอีก 4 จังหวัด ได้แก่ จังหวัดสิงห์บุรี วันที่ 18 - 21 ธันวาคม 2561, จังหวัดสุพรรณบุรี วันที่ 4 – 7 มกราคม 2562 ส่วนแผนการจัดงานที่เหลืออีก 15 จังหวัด อยู่ในพื้นที่ภาคกลาง 4 จังหวัด , ภาคใต้ 6 จังหวัด และภาคตะวันออกเฉียงเหนืออีก 5 จังหวัด